Ратови које је Србија водила почевши од 1912. године, утицали су и на рад друштва, али је оно доста лако преживело овај период, захваљујући сигурним и здравим темељима на којима је основано. Чак је 1913. године отворено и главно заступништво у Скопљу и тиме проширена област деловања и на Јужну Србију. Тек са избијањем Великог рата рад друштва се потпуно обуставља и обновиће се тек 1919. године у ослобођеној Србији, а 1920. Милош Савчић ће постати председник.